Na osnovu člana 63 stav 1 tačka 41 Statuta Prijestonice (“Sl. list CG-Opštinski propisi” br. 19/09, 37/10 i 26/13), Skupština Prijestonice Cetinje, na sjednici održanoj dana 29.12.2014. godine, donijela je

**ODLUKU**

**o davanju saglasnosti na Program rada i finansijski plan JKP Cetinje za 2015. godinu**

Član 1

Daje se saglasnost na Program rada i finansijski plan JKP CetinjeCetinje za 2015. godinu, broj 01/14-8969 koji je usvojio Odbor direktora na sjednici održanoj 12.12.2014. godine.

Član 2

Ova odluka stupa na snagu osmog dana od dana objavljivanja u „Službenom listu Crne Gore-Opštinski propisi“.

Broj : 01-030/14-626

Cetinje, 29.12.2014.godine

**SKUPŠTINA PRIJESTONICE CETINJE**

 **PREDSJEDNIK**

 **Jovan Martinović**

**O b r a z l o ž e n j e**

**I Pravni osnov za donošenje odluke**

Pravni osnov za donošenje ove Odluke sadržan je u članu 63 stav 1 tačka 41 Statuta Prijestonice Cetinje (“Sl. list CG-Opštinski propisi” br. 19/09, 37/10 i 26/13), kojim je propisano da Skupština daje saglasnost na Statut javnih službi, na statusne promjene, povećanje i smanjenje glavnice, plan razvoja, program rada i druge programske akte javnih službi, a članom 10 Odluke o osnivanju društva sa ograničenom odgovornošću „Komunalno“ Cetinje („Sl. list CG-opštinski propisi“, br. 30/13 i 22/14), je između ostalog propisano da osnivač Društva daje saglasnost na godišnji program rada i finansijski plan Društva.

**II** **Razlozi za donošenje odluke**

Članom 49 Statuta Društva sa ograničenom odgovornošću „Komunalno“ Cetinje, propisano je da odbor direktora donosi odluke o planiranju rada i razvoja i ostvarivanju tekućeg plana Društva, a članom 52 je propisano da se planovi i programi rada donose do 31. decembra tekuće godine za narednu godinu.

**II Sredstva potrebna za sprovođenje ove odluke**

Za realizaciju ove Odluke nijesu potrebna posebna finansijska sredstva.

 **S E K R E T A R**

 **Ivan Vukmirović**